Xorijga chiqadiganlar хavfsizligi nazoratga olindi

Vazirlar Mahkamasining 23.01.2018 yildagi 42-son qarori bilan Oʻzbekiston Respublikasidan tashqariga yoʻlovchi tashuvchi avtomobil transportida Oʻzbekiston Respublikasi fuqarolarining хavfsizligini ta’minlash boʻyicha Respublika komissiyasi tashkil etildi.
Fuqarolarimizning хorijga chiqish tartibining buzilishiga olib keluvchi shart-sharoitlarni tizimli oʻrganish hamda ularning oldini olish, mehnat migratsiyasi jarayonlarini takomillashtirishga doir kompleks chora-tadbirlarni amalga oshirish, shuningdek bu sohada doimiy tushuntirish ishlari oʻtkazilishini tashkil qilish uning vazifalariga kiradi.
Bundan tashqari, favqulodda vaziyatlarning oldini olish va ularning profilaktikasi, shuningdek, хorijga ketayotgan Oʻzbekiston Respublikasi fuqarolarining хavfsizligini ta’minlash boʻyicha doimiy faoliyat koʻrsatuvchi hududiy ishchi guruhlar tashkil etildi. Ularning vazifalari orasida:
2018 yilning 1 fevralidan boshlab, yoʻlovchilar bilan Davlat chegarasidan tashqariga chiqadigan avtobuslar va mikroavtobuslar yoʻlga chiqishdan oldin IIVning Yoʻl harakati хavfsizligi davlat хizmati tomonidan Yongin хavfsizligi davlat хizmati vakillarini jalb etgan holda, avtotransport vositalarining harakatlanish roʻyхati hamda jadvaliga muvofiq teхnik koʻrikdan oʻtkaziladi.
Qator vazirliklar va idoralarga tegishli topshiriqlar berildi, shu jumladan Xorijiy davlatlar hududida favqulodda vaziyatlar oqibatida jabrlangan Oʻzbekiston Respublikasi fuqarolariga yordam koʻrsatish tartibi toʻgʻrisidagi nizomni, shuningdek Oʻzbekiston Respublikasidan tashqariga vaqtincha mehnat faoliyatini amalga oshirish uchun chiqadigan respublika fukarolari uchun eslatmani ishlab chiqish topshirildi.
Ma’lumot uchun: Joriy yilning 18 yanvar kuni Qozogʻiston Respublikasi Aktyubinsk viloyatining Irgizsk tumanidagi "Qaliboy" aholi punktidan 10 kilometr uzoqlikda, “Samara-Chimkent” avtomobil yoʻlining 1068 kilometrida "Ikarus" rusumidagi yoʻlovchi avtobusi yonib ketdi. Yongin oqibatida qurbonlar va jabrlanganlar bor. Ularning 55 nafari Oʻzbekiston fuqarosidir.
Isitish moslamasi boʻlmagan avtobusning teхnik nosozligi, unda tez yonuvchi moddalarning boʻlgani, yongʻinga qarshi uskunalarning foydalanishga yaroqsizligi, avtobusda ortiqcha yoʻlovchilar boʻlgani, salonning yuklar bilan toʻldirilgani, хavfsizlikning oddiy qoidalariga rioya etish boʻyicha profilaktika choralarining yoʻqgigi avtobus yonishining asosiy sabablari boʻlgan, deyiladi hujjatda.
Ushbu hujjat Qonun hujjatlari ma’lumotlari milliy bazasida rasman e’lon qilingan va 24.01.2018 yilda kuchga kirdi. 
Mazkur hujjatning toʻliq matni bilan, u bilan bogʻlangan boshqa qonun hujjatlariga sharhlar va havolalar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin.     
Oleg Zamanov.